Fromilid 500
Dobrý deň. Nedávno mi začali teploty nad 38, mierna bolesť v hrdle. Dala som si urobiť CRP, vyšla hodnota 8,4. Lekár povedal, že mi radšej predpíše antb kvôli tým horúčkam. Predpísal mi Fromilid 500. už od prvej tablety mi je nevoľno a cítim nechutenstvo, no zároveň pocity hladu. Mam ich vysadiť?
Dobrý deň,
ďakujeme za Vašu otázku.
Hodnota CRP do 5 mg/l je považovaná za normálny stav. Hodnota CRP 6-30mg/l je väčšinou pri vírusových ochoreniach a pri takýchto hodnotách a pretrvávajúcich ťažkostiach sa odporúča test opakovať o 1 až 2 dni. Pri hodnote CRP nad 30mg/l je veľmi pravdepodobná bakteriálna infekcia, na ktorú je účinná antibiotická liečba. Bežné vírusové infekcie sa liečia symptomaticky, potláčajú sa príznaky ochorenia.
Ak Vám však lekár predpísal antibiotickú liečbu na základe Vášho celkového zdravotného stavu, je potrebné daný priebeh liečby konzultovať s ním. O vysadení či pokračovaní v liečbe liekom na lekársky prepdis Fromilid musí rozhodnúť výlučne lekár, nie je to v našej kompetencii. Preto v prípade, že na sebe pociťujete vedľajšie účinky tohto lieku, je potrebné ho o tom informovať a on rozhodne o ďalšom postupe.
Prajem skoré uzdravenie.
S pozdravom
Mgr. Emma Halás Haluščíková